Document ID: 31982L0400

NEUVOSTON DIREKTIIVI,
annettu 14 päivänä kesäkuuta 1982,
direktiivin 77/391/ETY muuttamisesta ja yhteisön täydentävistä toimenpiteistä nautaeläinten luomistaudin, tuberkuloosin ja leukoosin hävittämiseksi (82/400/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,
ottaa huomioon komission ehdotuksen(),
ottaa huomioon edustajakokouksen lausunnon(),
ottaa huomioon talous- ja sosiaalikomitean lausunnon(),
sekä katsoo, että
yhteisön toimenpiteistä nautakarjan luomistaudin, tuberkuloosin ja leukoosin hävittämiseksi 17 päivänä toukokuuta 1977 annetussa neuvoston direktiivissä 77/391/ETY(), sellaisena kuin se on viimeksi muutettuna direktiivillä 81/476/ETY(), toimenpiteiden kestoaika rajoitetaan kolmeen vuoteen,
saavutetut tulokset ja jäsenvaltioiden esittämien ohjelmien tyydyttävä eteneminen huomioon ottaen olisi säädettävä täydentävistä toimenpiteistä kahden vuoden ajaksi ja järjestettävä niiden rahoitus asetettujen tavoitteiden saavuttamiseksi,
yhteisön vaatimuksista kansallisille suunnitelmille nautaeläinten luomistaudin, tuberkuloosin ja tarttuvan leukoosin nopeutetuksi hävittämiseksi 13 päivänä joulukuuta 1977 annetun neuvoston direktiivin 78/52/ETY() 29 artiklan 3 kohdassa säädetään, että alun perin hyväksytyn kolmen vuoden ajanjakson olisi alettava komission kansallisten hävittämissuunnitelmien hyväksymispäätöksessään määräämänä ajankohtana, ja tämän vuoksi jäsenvaltioiden alkuperäiset suunnitelmat, Italian ja Kreikan suunnitelmia lukuun ottamatta, päättyvät kunkin jäsenvaltion osalta eri ajankohtina vuonna 1981; jotta uusiin toimenpiteisiin liittyvään tekniseen ja taloudelliseen mukauttamiseen jäisi riittävästi aikaa, vuonna 1981 loppuun saatettavien alkuperäisten suunnitelmien kestoa olisi pidennettävä 31 päivään joulukuuta 1981 asti, ja
jotta alkuperäisiin suunnitelmiin voitaisiin tehdä kyseisten tautien epitsoottisen kehityksen mahdollisesti edellyttämiä muutoksia toteutettujen toimenpiteiden saattamiseksi onnistuneesti loppuun, jäsenvaltioiden on laadittava uudet suunnitelmat; uusien suunnitelmien soveltamisaika on laskettava siten, että koko toiminta, johon sisältyvät alkuperäinen suunnitelma ja uusi suunnitelma, kestää yhteensä viisi vuotta,
ON ANTANUT TÄMÄN DIREKTIIVIN:
1 artikla
Lisätään direktiivin 77/391/ETY 6 artiklaan kohta seuraavasti:
" 3. Niiden jäsenvaltioiden osalta, joiden kolmivuotiset suunnitelmat päättyvät vuoden 1981 kuluessa, kolmen vuoden ajanjaksoa pidennetään kuitenkin 31 päivään joulukuuta 1981 asti."
2 artikla
1. Otetaan käyttöön yhteisön toimenpiteet täydentämään nautaeläinten luomistaudin, tuberkuloosin ja leukoosin hävittämistä.
2. Kyseisten täydentävien toimenpiteiden kestoaika vahvistetaan siten, että direktiivillä 77/391/ETY käyttöön otettujen toimenpiteiden ja täydentävien toimenpiteiden kestoaika on yhteensä viisi vuotta.
3. Yhteisö antaa taloudellista tukea täydentävien toimenpiteiden toteuttamiselle.
3 artikla
1. Jäsenvaltioiden on laadittava uudet nopeutetut hävittämissuunnitelmat direktiivin 77/391/ETY 2, 3 ja 4 artiklan säännösten ja direktiivissä 78/52/ETY vahvistettujen vaatimusten mukaisesti, jotta varmistetaan niiden alkuperäisten suunnitelmien yhteydessä toteutettujen toimenpiteiden jatkuvuus ottaen huomioon saavutetut tulokset ja tarvittavat mukautukset.
2. Belgian, Tanskan, Saksan liittotasavallan, Ranskan, Irlannin ja Yhdistyneen kuningaskunnan on toimitettava uudet suunnitelmat komissiolle viimeistään kahden kuukauden kuluttua tämän direktiivin tiedoksi antamisesta ja Italian ja Kreikan ennen 1 päivää tammikuuta 1983.
4 artikla
1. Komissio tutkii sille 3 artiklan 2 kohdan mukaisesti toimitetut uudet suunnitelmat päättääkseen, täyttävätkö ne yhteisön taloudellisen tuen saamisen edellytykset direktiivin 77/391/ETY, direktiivin 78/52/ETY ja tämän direktiivin mukaisesti ja näiden direktiivien tavoitteet huomioon ottaen.
2. Komissio esittää päätösluonnoksen pysyvälle eläinlääkintäkomitealle, jäljempänä "komitea", kahden kuukauden kuluessa suunnitelmien vastaanottamisesta. Komitea antaa lausuntonsa 8 artiklassa säädettyä menettelyä noudattaen.
3. Jäsenvaltioiden on saatettava 3 artiklassa tarkoitettujen ja 2 kohdan mukaisesti hyväksyttyjen uusien nopeutettujen hävittämissuunnitelmien täytäntöönpanon edellyttämät lait, asetukset ja hallinnolliset määräykset voimaan komission hyväksymispäätöksessään vahvistamana ajankohtana.
5 artikla
1. Jäsenvaltioille 3 artiklassa tarkoitettujen suunnitelmien mukaisten toimenpiteiden toteuttamisesta aiheutuneet kustannukset oikeuttavat yhteisön tukeen 3 kohdassa ja 2 artiklassa ilmoitetuissa rajoissa.
2. Yhteisö maksaa jäsenvaltioille 72,5 ECUa kustakin lehmästä ja 36,25 ECUa muusta nautaeläimestä, jotka on teurastettu direktiivin 77/391/ETY I luvussa tarkoitettujen toimenpiteiden yhteydessä.
3. Yhteisön talousarviosta maatalousalan kustannuksia koskevan luvun mukaisesti veloitettava tuki arvioidaan 35 miljoonaksi ECUksi 1 kohdassa säädettyjen toimenpiteiden kestoaikana.
4. Jäsenvaltioiden toteuttamat toimenpiteet oikeuttavat yhteisön taloudelliseen tukeen ainoastaan, jos niitä koskevat säännökset on hyväksytty 4 artiklassa säädetyllä tavalla.
6 artikla
1. Yhteisön rahoitusta kyseisille toimenpiteille koskeviin komission päätöksiin sovelletaan yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70() 7 artiklan 1 kohdan säännöksiä.
2. Korvaushakemusten on koskettava jäsenvaltioissa vuoden aikana suoritettuja teurastuksia ja ne on jätettävä ennen seuraavan vuoden heinäkuun 1 päivää.
3. Tämän artiklan soveltamista koskevat yksityiskohtaiset säännöt annetaan asetuksen (ETY) N:o 729/70 13 artiklassa säädettyä menettelyä noudattaen.
7 artikla
1. Suunnitelmien soveltamisen eläinlääkinnällinen valvonta toteutetaan direktiivin 77/391/ETY 10 artiklan mukaisesti.
2. Kun kaikki hävittämissuunnitelmat on pantu täytäntöön, komissio antaa neuvostolle yleisen kertomuksen saavutetuista tuloksista sekä tekee tarvittaessa ehdotuksia kansallisten ehkäisevien toimenpiteiden yhdenmukaistamiseksi edelleen.
8 artikla
1. Jos tässä artiklassa säädettyä menettelyä on noudatettava, asian saattaa viipymättä komitean käsiteltäväksi komitean puheenjohtaja omasta aloitteestaan tai jonkin jäsenvaltion pyynnöstä.
2. Komiteaan kuuluvien jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen.
3. Komission edustaja tekee ehdotuksen tarvittavista toimenpiteistä. Komitea antaa lausuntonsa näistä toimenpiteistä määräajassa, jonka puheenjohtaja voi asettaa asian kiireellisyyden mukaan. Lausunto annetaan 45 äänen enemmistöllä.
4. Komissio hyväksyy toimenpiteet ja soveltaa niitä välittömästi, jos ne ovat komitean lausunnon mukaiset. Jos ne eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto hyväksyy toimenpiteet määräenemmistöllä.
Jos neuvosto ei ole hyväksynyt toimenpiteitä kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä ja panee ne täytäntöön välittömästi, jollei neuvosto ole yksinkertaisella enemmistöllä hylännyt mainittuja toimenpiteitä.
9 artikla
Tämä direktiivi on osoitettu kaikille jäsenvaltioille.
Tehty Luxemburgissa 14 päivänä kesäkuuta 1982.

Labels: 20
15
6